ДА ЗНАМ, ДА ПОМНЯ!

**ТРАКИ** – най-древните жители по нашите земи били траките. Те живели преди три хилядолетия. Били снажни. Косите им били руси или червеникави, а кожата –бяла, очите –сини.Живеели на племена, които носели различни имена – одриси, беси, серди и мн. др. Начело на племето стоял **цар**. Своя държава създало племето одриси. Тя съществувала около 300 години.

Отглеждали житни растения, лозя, плодове, зеленчуци, По земите им се срещата **розата**  - рядко за древния свят цвете. Летописците наричали земите им **хлебородни**. Отглеждали пчели, овце, крави, но особено почитали конете. Техните красиви и бързи коне били прочути в древния свят. Гърците разказвали, че конете им били бели като сняг. Траките били добри грънчари, рудари и ковачи. Тракийските майстори умело обработвали металите. Създавали сечива, оръжия, изящни украшения от злато и сребро. Особено прочуто е Панагюрското златно съкровище. Известни са Рогозенското съкровище, Вълчитрънското златно съкровище.

Вярвали в много богове – Великата богиня майка и нейният син – бога Слънце, но най-много почитали Тракийският конник.Вярвали, че животът на човека продължавал и след смъртта. Затова строели гробници, чиито стени украсявали със стенописи. В тях погребвали тракийските владетели, заедно с любимите им съдове, коне, оръжия, украшения. Най-прочута е Казанлъшката гробница и гробницата край с. Свещари, Разградско.

Траките нямали своя азбука, а използвали гръцката.

Известен тракиец е Орфей. Били завладени от Римската империя, която по-късно се разделила на две части. Траките останали в тази част, която се наричала Византия.

**СЛАВЯНИ** – През 6. И 7. Век в земите на Византия на юг от р. Дунав се заселили славяните. Тяхната най-стара родина билии земите на Източна и Средна Европа. Те били снажни, силни, издържливи хора. Били със светли коси и очи и бяла кожа. Живеели на отделни племена. Начело на племето стоял **княз**. Разполагали селищата си близо до гори, реки, езера, блата. Правели много изходи на жилищата си. Правели и землянки, над които избуячвала трева. Така се чувствали по-защитени от враговете си. Били земеделски народ. Сеели просо и жито. Отглеждали овце, кози. Занимавали се с риболов. Тъчали дрехи от лен и вълна. Занаятчийските им изделия били основно накити от бронз, сребро и мъниста. Изработвали глинени съдове. Вярвали в много богове. Главен бог бил бог Перун – повелител на небето и мълниите.

Били храбри исвободолюбиви. Служели си с хитрост във военните действия. Обичали да нападат противниците си в гористи, тесни и стръмни места. Често се потапяли в дълбочината на водата , като държали в устата си дълги тръстики и дишали през тях. Нямали държавен опит и Византия успяла постепенно да ги подчини.

Почитали мъртвите си и ги погребвали , като ги изгаряли.

**ДРЕВНИТЕ БЪЛГАРИ** – Те са сред народите в Европа с най-стара и богата история. Преди много векове, заедно с други народи населявали обширни земи на североизток от Черно море. Също живеели на племена. Начело на племето стоял **хан**. Древните българи били по-мургави, широкоплещести, набити. Носели дълги коси, като оставяли по една плитка или бръснели главите си. Често сменяли местата, където живеят. Затова къщите им били палатки, направени от кожа, наричали ги юрти. Отглеждали много животни – овце, говеда, кози, но най-вече – коне. Познавали и земеделието. Славели се и като храбри воѝни. Били известни като отлични конници. Когато воювали, използвали лъкове и саби, шлемове и ризници. Били наказвани жестоко, ако не поддържат конете и оръжието си. Никой противник не можел да устои на силната българска конница.

Почитали само един бог – бог Тангра – богът Небе. Почитали и свещени животни като кон, куче, заек, вълк. С имената на животни наричали месеците в своя календар. Погребвали мъртвите си в гробове.

**СТАРАТА ВЕЛИКА БЪЛГАРИЯ** – през 7. Век хан Кубрат от рода Дуло обединил разпокъсаните български племена и създал своя държава. Летописците я нарекли „Старата Велика България”.Хан Кубрат поддържал приятелски отношения с могъщата Византийска империя. Мъдрият владетел завещал на своите синове да са единни, да не се разделят, защото ако се раделят, ще бъдат слаби, а докато са заедно, никой не ще може да ги победи. Но след смъртта му Велика България не устояла на нападенията на съседите си и се разпаднала.

**Хан Аспарух – Основателят**

Основал Българската държава през 681 година.

Град Плиска – столица